ঢাকা, ২২ জুন (লাস্ট নিউজ) : বিশ্বব্যাপী সুপরিচিত এবং শান্তিতে নোবেল বিজয়ী বাংলাদেশী প্রতিষ্ঠান গ্রামীণ ব্যাংক ও এর প্রতিষ্ঠাতা ড. মুহাম্মদ ইউনূসের উপর বর্তমান সরকারের আক্রোশ বন্ধে পররাষ্ট্রমন্ত্রী জন কেরিকে হস্তক্ষেপ করার আহবান জানিয়েছেন মার্কিন কংগ্রেসম্যান রুশ ডিউ হল্ট জুনিয়র। মার্কিন কংগ্রেসে নিউজার্সি অঙ্গরাজ্যের ১২তম ডিস্ট্রিক্ট থেকে নির্বাচিত কংগ্রেসম্যান রুশ হল্ট এ বিষয়ে গতকাল সংবাদমাধ্যমে পাঠানো এক বিবৃতিতে বলেন, আমাদের সময়ের সত্যিকারের অর্থনৈতিক উন্নয়নের অপার বিস্ময়ে হচ্ছে গ্রামীণ ব্যাংক।